Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 53/12/3309	Trenčín, 28.6.2013
EEČ : 2-28-126-2013

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátor Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 430,00 € 
b.	Peňažná suma určená na všeobecne prospešné účely: 30,00 € 
c.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-70/TN-TN-2012.
dňa 14.01.2012 v čase o 19,40 hod. v XXXXX niekoľkokrát kopla do predných a zadných dverí na  strane vodiča OMV zn. XXXXX, farby XXXXX, na ktorých spôsobila preliačiny o rozmeroch 15x15 cm a 20x15 cm, poškodila preliačením striebornú lištu lemujúcu stred dverí a následne zlomila liatinové rameno stierača, čím spôsobila XXXXX, škodu  vo výške 430,-Eur.  

Odôvodnenie: 
Uznesením povereného príslušníka OO PZ  v Trenčíne sp.zn. ORP-70/TN-TN-2012 zo dňa 12.04.2012 bolo podľa § 206 ods. l Tr. por. vznesené obvinenie XXXXXj pre prečin poškodzovania cudzej veci podľa § 245 ods. 1 Tr. zákona na tom skutkovom základe, že obvinená XXXXX dňa 14.01.2012 v čase o 19,40 hod. na ul. XXXXX, nezisteným predmetom na OMV zn. XXXXX, farby XXXXX, poškriabala predné a zadné dvere na strane vodiča, na ktorých spôsobila preliačiny o rozmeroch 15x15 cm a 20x15 cm, zlomila liatinové rameno stierača a poškodila ľavé spätné zrkadlo, čím obvinená   poškodila cudziu vec a spôsobila tak majiteľovi vozidla XXXXX, XXXXX celkovú škodu vo výške 2.500,-Eur podľa vyjadrenia poškodeného. 

	Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v § 220 ods. l Tr. poriadku.

	Obvinená a poškodený s uzatvorením zmieru počas prípravného konania vyslovili súhlas. Obvinená slobodne, vážne  vyhlásila, že spáchala skutok, pre ktorý je  trestne stíhaná, poškodenému XXXXX nahradila škodu spôsobenú trestným činom, ktorú poškodený požadoval v sume 430,- Eur. Súčasne obvinená navrhla zloženie peňažnej sumy na všeobecne prospešné účely vo výške  30.- Eur na účet prokuratúry, ktorú prokurátor považuje za dostačujúcu. Uvedená suma je určená štátu na peňažnú pomoc obetiam trestnej činnosti. Táto čiastka bola obvinenou zložená na hotovostný účet Okresnej prokuratúry XXXXX.

	Obvinená doposiaľ nebola súdne trestaná.

	Vzhľadom na povahu a závažnosť spáchaného činu, na mieru,  akou bol trestným činom dotknutý verejný záujem, na osobu obvinenej a jej   osobné a majetkové pomery, som dospel k záveru, že takýto spôsob rozhodnutia je dostačujúci.

	Vzhľadom na splnenie podmienok pre schválenie zmieru a zastavenie trestného činu rozhodol som tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Žedényi
prokurátor